《步登南门呈府公》
宋代·刘敞

秋至久独醒，今旦始一醉。非公爱宾客，何以强兹意。

清风与人期，萧瑟万里至。落日高城西，参差数间地。

顾兹景方夕，悟彼岁亦逝。造适常若希，开怀欲谁忌。

畅然就酩酊，更尽酒中味。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。